projecte-aina/catalan_government_crawling huggingface dataset:
Audioguia Visitmuseum de l'exposició de síntesi Tarraco/MNAT al Tinglado 4
Les produccions d'audioguies del Visitmuseum que es duran a terme durant el 2020 ja han estat adjudicades.
Els museus escollits són: el Museu Eduard Camps Cava de Guissona, el Museu Etnogràfic de Ripoll, el Museu d'Arenys de Mar, el Museu d'Història de la Immigració de Catalunya i la Museu i Necròpolis Paleocristians del Museu Nacional Arqueològic de Tarragona (MNAT).
La selecció dels museus s'ha dut a terme conjuntament entre el Servei de Museus i Protecció de Béns Mobles i l 'Agència Catalana del Patrimoni Cultural tenint en compte, entre d'altres, criteris d'equilibri territorial i temàtic.
Enguany, com a novetat i d'acord amb els objectius estratègics del Pla de Museus, les audioguies que es produeixin inclouran millores a nivell d'accessibilitat, amb l'adaptació dels continguts per primer cop a la Llengua de Signes Catalana (LSC).
També es duran a terme les adaptacions a la LSC de les produccions ja existents del Museu de la Vida Rural de l'Espluga de Francolí i de l' exposició de síntesi Tarraco/MNAT al Tinglado 4.
Les audioguies tindran una durada de 30 minuts i es faran en català, castellà, anglès i francès (amb la incorporació progressiva de l'aranès).
També es podran consultar gratuïtament a través del web del Visitmuseum.
La Direcció General de Creació, Acció Territorial i Biblioteques i l'Institut Català de les Empreses Culturals (ICEC), de la mà del Servei de Desenvolupament Empresarial, en col·laboració amb la Direcció General del Patrimoni Cultural, organitzen el mòdul formatiu " L'accessibilitat en els equipaments culturals ", en el marc de les actuacions dels plans d'accessibilitat dels equipaments escènics i musicals, espais i centres d'arts visuals, museus i cinemes.
El mòdul consta de cinc formacions adreçades a programadors i tècnics d'aquests espais, i s'hi tractarà dels diferents àmbits de l'accessibilitat i la seva aplicació pràctica.
La comunicació accessible és determinant a l'hora d'ajustar la nostra oferta a les necessitats reals del públic, i és un factor estratègic per al desenvolupament de nous públics.
Sessió adreçada a les persones programadores, responsables i tècniques d'aquests espais, i s'hi tractaran els diferents àmbits de l'accessibilitat i la seva aplicació pràctica.
**Les persones que necessitin un sistema alternatiu al de la comunicació auditiva, el poden sol·licitar amb set dies d'antelació enviant un correu electrònic a l'adreça: [EMAIL].
Presentació de la jornada a càrrec de Toni Cabré, sub-director general de Promoció Cultural, i Magda Gassó Hoja, cap del Servei de Museus i Protecció de Béns Mobles.
Comunicar l'Accessibilitat, una assignatura pendent? a càrrec de Mònica Surís, experta en Accessibilitat i directora de la consultora AccessLab.
Lectura fàcil, un recurs per a l'accessibilitat i la inclusió social, a càrrec d' Elisabet Serra, codirectora de l'Associació Lectura Fàcil.
Molts continguts culturals són difícils d'entendre a causa d'un excés de tecnicismes, una sintaxi complexa i una presentació poc clara.
L'Associació Lectura Fàcil ofereix continguts accessibles per a tothom i, en especial, per a les persones amb dificultats lectores.
Estratègies de disseny i gestió de la diversitat en centres d'art i museus, a càrrec de Francesc Aragall, president de la Design for All Foundation, i Alex Dobaño, director i soci fundador d'Avanti-Avanti Studio.
El mòdul consta de cinc formacions adreçades a programadors i tècnics d'aquests espais, i s'hi tractarà dels diferents àmbits de l'accessibilitat i la seva aplicació pràctica.
Aquesta formació pretén assessorar i dotar els equipaments d'eines metodològiques per elaborar el Pla d'accessibilitat, l'instrument que identifica i planifica les actuacions que cal dur a terme en l'equipament per tal que s'assoleixin les condicions que estableixen la Llei 13/2014, del 30 d'octubre, d'accessibilitat i la normativa de desplegament corresponent.
Sessió adreçada a les persones programadores, responsables i tècniques d'aquests espais, i s'hi tractaran els diferents àmbits de l'accessibilitat i la seva aplicació pràctica.
**Les persones que necessitin un sistema alternatiu al de la comunicació auditiva, el poden sol·licitar amb set dies d'antelació enviant un correu electrònic a l'adreça: [EMAIL].
Presentació de la jornada a càrrec de Toni Cabré, sub-director general de Promoció Cultural, i Magda Gassó Hoja, cap del Servei de Museus i Protecció de Béns Mobles.
Presentació de la Guia de plans d'accessibilitat per a equipaments culturals a càrrec d' Amelia García Alés, arquitecta del Departament de Treball, Afers Socials i Famílies.
Museus i centres d'art accessibles per a tothom (accessibilitat desapercebuda), a càrrec d' Enrique Rovira-Beleta Cuyás, arquitecte i director de la consultoria Rovira-Beleta Accesibilidad, i professor responsable de l'Àrea d'Accessibilitat de la UIC Barcelona School of Architecture.
Estat de l'accessibilitat en els museus i els centres i espais d'arts visuals, a càrrec de Zaida Picart, especialista en accessibilitat als museus, Sonia Blasco, Cap de Coordinació Museística i Protecció de Béns Mobles i Joan Antoni Martínez, coordinador de la Xarxa de Centres d'Arts Visuals de Catalunya del Departament de Cultura.
Experiències desenvolupant un pla d'accessibilitat en museus d'arts, acàrrec de Montse Quer, cap del Departament d'Accessibilitat de la Fundació Joan Miró, i Guillem Martí Soler, coordinador d'Accessibilitat del MACBA.
Propera sessió // 19 de maig // SAVE THE DATE!
Jornada d'intercanvi de bones pràctiques per a l'impuls de l'accessibilitat i la inclusió social en les arts escèniques i la música
El mòdul consta de cinc formacions adreçades a programadors i tècnics d'aquests espais, i s'hi tractarà dels diferents àmbits de l'accessibilitat i la seva aplicació pràctica.
Aquesta formació pretén assessorar les persones responsables de programació i les companyies i intercanviar propostes, metodologies, exemples i bones pràctiques en el foment de l'accessibilitat i de la inclusió social en organitzacions, festivals i espais escènics i musicals.
Sessió adreçada a les persones professionals i tècniques dels equipaments escènics, musicals i dels cinemes per dotar-les d'eines per adaptar aquests espais a la normativa d'accessibilitat vigent.
Obertura de la sessió a càrrec deToni Cabré, sub-director general de Promoció Cultural, i Edgar Garcia, directorde l'Àrea de Desenvolupament Empresarial de l'Institut Català de les Empreses Culturals (ICEC).
El paper de la Comissió d'Inclusió Social de La Red Española de Teatros, Auditorios, Circuitos y Festivales de Titularidad Pública (La Red), a càrrec de Marta Monfort, responsable de la Comissió d'Inclusió i directora del Teatre Principal Antzokia de Vitòria, i de Xosé Paulo Rodríguez, director del Teatre Rosalía de Castro de la Corunya.
El festival Una Mirada Diferente, a càrrec d 'Inés Enciso, codirectora del festival.
La gestió de l'accessibilitat del Teatre del Circ de Múrcia, a càrrec de Juan Pablo Soler, director del teatre.
Diàleg entre els ponents, Irene Pardo, coordinadora de la Comissió d'Inclusió de La Red; els membres de la Comissió d'Accessibilitat del Sistema Públic d'Equipaments Escènics i Musicals de Catalunya, i les persones assistents a la jornada.
Moderació a càrrec d' Agnès Pros, tècnica de la Subdirecció General de Promoció Cultural i coordinadora del Pla d'accessibilitat dels equipaments escènics i musicals de Catalunya.
Propera sessió // 6 d'octubre // SAVE THE DATE!!
L'accessibilitat en la comunicació en els museus i els centres i espais d'arts visuals
A la vista dels darrers esdeveniments, el Govern adopta noves mesures addicionals de prevenció i de control de la infecció pel SARS-CoV-2, entre elles la del tancament dels centres i serveis al públic dels Museus de Catalunya.
Aquesta mesura s'inicia el 13 de març de 2020 i té una vigència mínima de 15 dies.
Serà susceptible de revisió en coherència amb la situació epidemiològica de cada moment.
DOGC, núm. 8084A, de 13 de març de 2020.
Convocatòria per a la concessió de subvencions de la línia d'implementació de programes estratègics i de projectes específics de museus
El període per presentar les sol·licituds és del 19 de maig al 3 de juny de 2020 inclosos.
Les bases específiques les trobareu publicades al DOGC i tota la informació sobre la tramitació al web de l' Oficina de Suport a les Iniciatives Culturals (OSIC).
Com ja vam informar, per poder optar a aquests ajuts cal lliurar a la Direcció General del Patrimoni Cultural la documentació següent (punt 3.1.b de les bases específiques):
La convocatòria de la línia de funcionament i activitats dels museus de Catalunya sortirà més endavant, un cop finalitzi l'estat d'alarma.
Bases específiques que han de regir la concessió de subvencions per a despeses estructurals d'entitats afectades pel cessament de l'activitat cultural a causa de l'estat d'alarma amb motiu de la COVID-19
Poden optar a aquestes subvencions les fundacions, associacions i altres entitats privades sense finalitat de lucre i les federacions d'entitats privades sense ànim de lucre, amb domicili social a Catalunya i que tenen per objecte realitzar activitats culturals.
Bases específiques que han de regir la concessió de les subvencions per compensar les pèrdues per anul·lació d'espectacles i activitats culturals durant el període d'estat d'alarma amb motiu de la COVID-19
Poden optar a aquestes subvencions les persones físiques o jurídiques que es trobin en algun dels supòsits següents:
Aquestes dues darreres línies d'ajut estan dirigides a tot el sector cultural, no són específiques de museus.
El procediment de concessió es tramitarà d'acord amb el règim de concurrència no competitiva.
L'òrgan instructor elaborarà la proposta definitiva de concessió de les sol·licituds a mesura que es reben, per ordre estricte de presentació, d'acord amb el compliment dels requisits de participació i amb la disponibilitat pressupostària.
Tota la informació sobre la seva tramitació d'aquestes subvencions la trobareu al web de l' OSIC.
Properament sortiran publicades al DOGC les convocatòries.
RESOLUCIÓ CLT/1031/2020, d'11 de maig
RESOLUCIÓ CLT/1030/2020, d'11 de maig
RESOLUCIÓ CLT/1028/2020, de 13 de maig
Han sortit publicades al DOGC les convocatòries per a la concessió de subvencions, en règim de concurrència no competitiva, de les línies:
El període per presentar les sol·licituds és del 25 de maig al 30 d'octubre de 2020.
També s'han publicat les bases de la convocatòria per a les adquisicions del Pla Nacional de Fotografia 2020.
Les sol·licituds es poden presentar fins el proper 17 de juny de 2020.
Línia de concessió de subvencions per a despeses estructurals d'entitats afectades pel cessament de l'activitat cultural a causa de l'estat d'alarma amb motiu de la COVID-19.
Poden optar a aquestes subvencions les fundacions, associacions i altres entitats privades sense finalitat de lucre i les federacions d'entitats privades sense ànim de lucre, amb domicili social a Catalunya i que tenen per objecte realitzar activitats culturals.
La dotació màxima de la convocatòria és de 2.000.000,00 euros.
Línia de concessió de subvencions per compensar les pèrdues per anul·lació d'espectacles i activitats culturals durant el període d'estat d'alarma amb motiu de la COVID-19.
Poden optar a aquestes subvencions les persones físiques o jurídiques que es trobin en algun dels supòsits següents:
La dotació màxima de la convocatòria és de 3.000.000,00 euros.
Ambdues línies d'ajuts estan incloses en el marc del Pla de rescat del sector cultural del Govern de la Generalitat de Catalunya, amb la intenció de pal·liar i minimitzar al màxim les conseqüències econòmiques derivades de la pandèmia de la COVID-19 en el sector cultural.
S'adrecen a tot el sector cultural, no són específiques de museus.
El procediment de concessió d'aquestes subvencions es tramitarà d'acord amb el règim de concurrència no competitiva.
L'òrgan instructor elaborarà la proposta definitiva de concessió de les sol·licituds a mesura que es reben, per ordre estricte de presentació, d'acord amb el compliment dels requisits de participació i amb la disponibilitat pressupostària.
Les bases específiques les trobareu publicades al DOGC i tota la informació sobre la tramitació al web de l' OSIC (Oficina de Suport a les Iniciatives Culturals).
Convocatòria d'adquisicions del Pla Nacional de Fotografia 2020
La convocatòria s'emmarca dins de les actuacions previstes pel Pla Nacional de Fotografia, i concretament, en l'eix que s'encarrega de "l'Ampliació de la Col·lecció Nacional de Fotografia Històrica i Contemporània de Catalunya".
El període per presentar les sol·licituds és del 18 de maig al 17 de juny de 2020.
Trobareu les bases, el formulari de sol·licitud i més informació sobre la convocatòria en el següent enllaç.
RESOLUCIÓ CLT/1082/2020, de 18 de maig (DOGC núm. 8139, de 22/05/2020).
RESOLUCIÓ CLT/1081/2020, de 18 de maig (DOGC núm. 8139, de 22/05/2020).
Ha sortit publicada al DOGC la convocatòria per a la concessió de les subvencions per al funcionament i les activitats dels museus de Catalunya.
La dotació màxima de la convocatòria és de 775.000,00 euros.
La novetat d'enguany és que aquest import màxim es distribueix per províncies: 238.000,00 euros per als museus de la província de Barcelona, 242.000,00 euros per als museus de la província de Girona, 185.000,00 euros per a la província de Lleida i 110.000,00 euros per a la província de Tarragona.
L'import econòmic destinat a dotar aquesta convocatòria de subvencions procedeix en part d'una aportació econòmica de la Diputació de Lleida, gràcies a la qual els museus de la demarcació de Lleida gaudiran d'una quantia suplementària.
Les bases específiques d'aquesta línia de subvencions les trobareu publicades al DOGC i tota la informació sobre la tramitació al web de l' OSIC (Oficina de Suport a les Inciatives Culturals).
Recordeu que per poder optar a aquest ajut cal lliurar a la Direcció General del Patrimoni Cultural la documentació següent (punt 3.1.c de les bases específiques):
D'altra banda, us informem que també han sortit publicades les bases específiques d'uns ajuts del Departament de Treball, Afers Socials i Famílies i del Departament d'Empresa i Coneixement, que poden beneficiar a les empreses i els professionals externs dels museus:
Al Canal Empresa trobareu permanentment actualitzada la informació sobre les mesures adoptades en matèria econòmica pel Govern de la Generalitat de Catalunya i pel Govern de l'Estat per fer front a la situació excepcional provocada per la COVID-19.
RESOLUCIÓ CLT/1407/2020, d'11 de juny
Banys de Sant Sebastià, Barcelona octubre de 1982
La convocatòria, que estarà oberta del dia 18 de maig al 17 de juny, s'emmarca dins de les actuacions previstes pel Pla Nacional de Fotografia, i concretament, en l'eix que s'encarrega de "l'Ampliació de la Col·lecció Nacional de Fotografia Històrica i Contemporània de Catalunya".
Aquest eix, conformat per una comissió de professionals del món de la fotografia, s'ha encarregat, des del 2015, d'analitzar els fons existents a les col·leccions públiques de les principals institucions catalanes i detectar les absències que històricament no han estat degudament representades.
Entre les obres adquirides durant aquests anys es compta amb autors contemporanis de la talla de Joan Fontcuberta, Manel Esclusa o Cristina Núñez, autors ja clàssics com Francisco Ontañón, Joana Biarnés o Martí Gasull, i fotògrafs emergents o nous valors com Salva López o Aleix Plademunt, entre d'altres.
La col·lecció pretén tenir interès i vocació nacional i internacional.
El seu contingut reflectirà les aportacions més destacades del llenguatge fotogràfic que s'han fet en totes les manifestacions d'aquest mitjà, alhora que tindrà en compte aquells altres projectes fotogràfics que s'hagin realitzat a Catalunya i suposin una aportació important tant pel que fa a les retòriques fotogràfiques com a la reflexió sobre la seva cultura, la societat o territori.
Enguany, davant les conseqüències provocades per la crisi de la COVID-19, i com a voluntat de recolzament, es valoraran de forma positiva els treballs d'autors vius.
La col·lecció s'emmarca dins el pla d'actuacions del Pla Nacional de Fotografia i es crea amb el principal objectiu de vetllar sobre el capital cultural i artístic fotogràfic català per tal d'assegurar que les expressions fotogràfiques autorals més significatives a Catalunya estiguin presents, protegides i valorades.
El Pla Nacional de Fotografia, aprovat per acord de Govern a 30 de desembre de 2014, es crea amb la voluntat de generar una política institucional integral i estructurada per a la promoció de la fotografia i el patrimoni fotogràfic català, per tal d'aconseguir que la fotografia sigui identificada com a font d'expressió creativa, com a documentació de fets històrics i per al seu reconeixement com a disciplina en la que Catalunya ha excel·lit.
La missió del Pla Nacional de Fotografia de Catalunya és la de normalitzar, coordinar i impulsar les actuacions que s'han desenvolupat i es desenvolupen a Catalunya en l'àmbit de la fotografia, donant resposta a les diverses sensibilitats dels agents que intervenen en la gestió del patrimoni fotogràfic, tant històric com contemporani, de Catalunya.
Si teniu problemes amb el formulari, envieu la vostra sol·licitud per correu electrònic a: [EMAIL]
Termini de sol·licituds: del 18 de maig al 17 de juny
Curs adreçat a conservadors, restauradors, coordinadors d'exposicions i gestors de patrimoni cultural, així com als professionals vinculats al transport d'exposicions.
Diferents tipus de documents i funcions que treballa un coordinador durant la gestió d'un projecte:
Documents de gestió legal administrativa
Documents administratius de gestió econòmica
Quadre resum final informe facturació
Formularis i documents de gestió interna
Formulari de petició a fusteria
Formulari de petició de mitjans tècnics i humans
Quadre de consum d'hores i materials
Documents de control del projecte
Quadre resum de planificació logística
Quadre de planificació d'arribades, lliuraments i desembalatges
Professional del transport internacional d'obres d'art des de 1994, ha sigut responsable a diverses empreses especialitzades i en l'actualitat treballa a EDICT SL.
En la seva trajectòria professional ha participat en nombroses i destacades exposicions tant d'àmbit nacional com internacional, i compta amb un gran reconeixement en el sector.
Destaca la seva tasca pedagògica i divulgativa havent participat en cursos i conferències i escrit diversos textos de divulgació de bones pràctiques professionals aplicades transport, coordinació d'exposicions i manipulació d'obres d'art.
El programa del curs contempla exercicis pràctics.
Aquest curs s'impartirà en castellà.
85 € amb descompte (socis de l'AMC, CRAC, COBDC, antics alumnes de Veraicon, estudiants i aturats).
Curs organitzat pel Museu Nacional d'Art de Catalunya (MNAC) i i dels Estudis d'Arts i Humanitats de la Universitat Oberta de Catalunya (UOC) per cobrir una demanda cada vegada més creixent, tant dels museòlegs i gestors culturals en actiu com dels estudiants que s'acaben de graduar, en relació amb l'ús i a l'aplicabilitat de les noves tecnologies en organitzacions culturals.
El curs consta de quatre mòduls de contingut, en els quals es treballarà tant de forma individual com col·laborativa mitjançant tallers virtuals.
En aquest bloc, en primer lloc s'analitzarà la situació actual i les necessitats de l'organització sobre la qual treballarem tot el curs.
En segon lloc, ens aproximarem a les característiques, objectius i parts que componen l'estratègia digital d'una organització i les seves funcions, entenent el concepte d'«estratègia digital» com un pla d'actuació global i coherent, compartit per tota l'organització i amb propostes concretes d'actuació, que s'actualitza regularment.
El gran canvi en les institucions culturals consisteix a passar de tenir una perspectiva "corporativa" a centrar-se en l'usuari, el client, el visitant, l'espectador.
En aquest bloc s'oferiran estratègies i eines integrades per mitjà de diversos canals físics i digitals per a adquirir una experiència enriquida, consistent, personalitzada, contextual.
En aquest bloc s'aprofundirà sobre el conjunt de pautes necessàries per crear, publicar i mantenir continguts útils de manera eficient i es plantejarà la planificació i la governança de continguts a l'organització.
En aquest bloc final s'identificaran i establiran uns indicadors clars per mesurar l'eficàcia de les accions proposades en relació amb els objectius que es volen aconseguir.
També s'establirà la periodicitat de les avaluacions i les mesures correctores, si són necessàries.
Les dues últimes setmanes del curs es dedicaran a la revisió dels continguts treballats per cada alumne, s'aprofundirà en els aspectes específics que interessen a cada institució, i es donarà coherència formal i de continguts al document final.
Curs totalment en línia, impartit en castellà.
Els treballs i projectes es podran presentar en català.
L'objectiu del curs és proporcionar una versió integral i transversal dels passos i els procediments a seguir en relació amb l'ús i l'aplicabilitat de la tecnologia digital en organitzacions culturals.
Article al blog del MNAC: " Estratègia digital: nou curs online a quatre mans entre el museu i la universitat ".
Fins al 7 de juliol, descompte del 10% per matrícula anticipada.
L'avaluació és un requisit de compromís i rigorositat de les iniciatives culturals que ens obliga a aturar-nos i generar la reflexió i els aprenentatges necessaris per reconèixer, valorar i potenciar aquells aspectes del projecte sòlids i que faciliten l'assoliment dels objectius i dimensionar aquells aspectes no esperats, fragilitats i dificultats que s'han d'abordar.
Tenint en compte la situació actual de pandèmia i una suposada "nova normalitat" confusa i incerta és convenient revisar els objectius, les eines d'avaluació i l'enfocament amb el qual valorem la pertinència, la idoneïtat, l'eficiència i la sostenibilitat dels projectes.
Supòsits inicials, avaluació del procés i avaluació de resultats.
Què entenem per èxit en la situació actual?
En base a quins definim la sostenibilitat, pertinència, idoneïtat i eficiència dels projectes culturals?
Conceptes bàsics i disseny de l'avaluació de projectes culturals.
Indicadors i eines d'avaluació des de la revisió de conceptes i les necessitats i potencialitats socials i culturals que es dibuixen en els escenaris actuals.
A càrrec de: Begoña Arreche Irigoyen
Begoña Arreche Irigoyen és consultora, formadora i avaluadora independent des de l'any 2014 i ha acompanyat en la planificació, avaluació i / o procuració de fons a nombroses organitzacions culturals i de drets humans com l'Ateneu Popular 9 barris, la Cooperativa Etcèteres, la Comunitat Bolívia lliure de Violència o la Xarxa de Llocs de Memòria Llatinoamericans i caribenys; ha estat coordinadora de l'Àrea de Projectes Especials de la Direcció General de Vinculació de la Universitat Veracruzana (Xalapa, Mèxic), Coordinadora d'l'Àrea de Planejament, Monitorització, Avaluació i Procuració de Fons de el Centre de Drets Humans Fray Bartolomé de les Cases (Chiapas, Mèxic) i coordinadora de el Departament de Projectes Socioculturals de Trànsit Projectes SL.
Com a docent ha donat classes durant 16 anys en el Màster en Gestió d'Empreses Culturals de la Universitat de Barcelona i diferents cursos de Disseny, planificació, gestió i avaluació de projectes culturals en diferents ciutats d'Espanya, Colòmbia, Perú, Bolívia i Mèxic.
Dimarts 20 d'octubre, de 10 a 12 hores.
Dijous 22 d'octubre, de 10 a 12 hores.